NETFLIX-ALKUPERÄISSARJA
Järkyttäviä paljastuksia BoJack Horsemanin osuudesta Sarah Lynnin yliannostukseen -
Hollywoo Reporterin jymyjaksossa.
Onko BoJack #peruutettu?
#Otaselväätänään, kun hevonen itse on studiossa.
Tämän illan Braxby tosissaan -ohjelmassa -
BoJack Horseman avautuu erikoishaastattelussa.
Kuulemme ensimmäistä kertaa totuuden Sarah Lynnin viimeisistä päivistä.
Uskomatonta!
Kulutin kenkiäni kuudessa osavaltiossa ja loin elämäni skuupin,
ja minut ohitti ohkainen julkkisten mielistelijä.
Rauhoitu. Artikkelillasi on selvästi vaikutusta,
koska vahingontorjunta on jo käynnistynyt.
Aivan, Patience, siskoni ja elämäni luotettu.
Nämä komeljanttarit kaatavat kenkäkasalle kompottia ja väittävät sitä pannukakuksi!
-Enkä minä voi mitään! -Materiaalisi riittää toiseenkin juttuun.
Kun minusta tulee Baxterin morsian, vaihdan kokoukset loikoiluun,
kellot parfyymeihin ja deadlinet nokosiin.
Mene sitten naimisiin ja unohda BoJack. Mitä väliä sillä on?
Olet asian ytimessä kuin aito Sinclair.
Jään kaipaamaan julkkisten juksausten jäytämistä,
mutta nyt keskityn uuteen tehtävääni, kun siirryn neitiydestä rouvuuteen.
Miksi puhut noin? Olemme kotoisin Fresnosta.
BoJack-haastattelua mainostetaan kovasti. Se alkaa kiinnostaa. Aiothan katsoa?
En. En jaksa hermostua siitä tyypistä.
Tein sitä vuosien ajan.
-Et voi vain... -Minun pitää kirjoittaa.
Ostarimysteerit eivät ratkea itsekseen.
Puhut kuin tasapainoinen nainen, ammattikirjoittaja ja söpö tyttöystävä.
Tiedämme jo, mitä BoJack sanoo. Hän myöntää tarinan, muttei muuta.
Hän kerjää säälipisteitä ja puhuu riippuvuuksistaan.
"Showbisnes on kamalaa, vanhempani olivat julmia. Olen muuttunut."
-Kuulostat kyllästyneeltä. -Olen kyllästynyt!
Hänestä tehdään säälittävä ilman surua...
...koska suru on masentavaa. Pitää olla mietteliäs.
Pidä tätä, jottet käytä käsiäsi. Sitä voi pitää aggressiivisena.
Äläkä puolustele. Älä kiellä mitään äläkä väittele.
Näytäpä hymyä.
Olenko Bruce Springsteenin kolmas lempibiisini,
koska en ole "Born in the USA" enkä "Tougher Than the Rest",
mutta kyllä "Blinded By the Light"! Kaunis hymy!
Onko sinun oltava täällä?
Haastattelusi on ennen Synttäri-isin kauden päätösjaksoa,
ja haluan toivottaa sinut tervetulleeksi MBN:n torstaiperheeseen.
-Kiitos. -Kysyisin myös,
olisiko liikaa, jos mainostaisit haastattelussa Synttäri-isiä?
-Miksi? -Mutta vain jos se menee hyvin.
Jos haastattelu menee huonosti, älä mainitse Synttäri-isiä.
Hei, Princess Carolyn... Oho, BoJack.
-Valmistaudutko haastatteluun? -Jep.
Siinä riittää tekemistä, koska sinua vihataan tällä hetkellä.
-Tiedän. Kiitos. -Se artikkeli oli tosi hyvin kirjoitettu.
Kirjallinen laatu ei ollut ensimmäinen huomaamani asia.
Piinaavaa.
Princess Carolyn, saanko huomisen vapaaksi? Olisi treffit Mauden kanssa.
Todd, puhut paljon uudesta tyttöystävästäsi. Milloin tapaan hänet?
-Voisitte keskustella jossain muualla. -Tännepäin.
Mennään tuplatreffeille. Tuo Pickles.
Pickles ja minä olemme vähän tauolla, mutta heti kun hän palaa työmatkaltaan...
Anteeksi, sain tekstiviestin. Olemme eronneet lopullisesti.
-Hyvin se menee. -Jep. Missä se kuvataan?
-Pyysin Philbertin lavasteet varastosta. -Miksi?
Haluamme mukaan kotisi intiimiyttä.
Sanot: "Tämä olen minä. Valheet saavat riittää."
Mutta se kuvataan jo iltapäivällä, ja lavaste saa sen näyttämään illalta.
Järkevää.
BRAXBY TOSISSAAN BISCUITS BRAXBYN KANSSA
Olen BoJack Horsemanin kanssa hänen kotonaan.
Tänä aamuna julkaistiin artikkeli Sarah Lynnin viimeisistä päivistä.
Miltä se tuntui?
Rehellisesti oli helpotus, että voin lopettaa valehtelun.
-Ovatko tarinan syytökset totta? -Ovat.
Sarah Lynn oli kuivilla 9 kuukautta. Kutsuin hänet juomaan.
Noin kuukauden sekoilun jälkeen hän otti yliannostuksen.
Sinun ostamallasi heroiinilla?
-En ostanut... -Ei tarvitse puolustautua.
Yritän tarkentaa. En ostanut sitä lainkaan. Minulla vain oli se.
-Sinulla oli ylimääräistä heroiinia? -Ei, ei ylimääräistä.
Ihan kuin minulla olisi tarpeetonta heroiinia, koska käytän niin paljon.
Heroiini oli minulla, koska en käyttänyt heroiinia. Ymmärrätkö?
Alkuperäisen lausuntosi mukaan Sarah Lynn soitti sinulle,
tulit planetaarioon ja löysit hänet.
-Se oli siis valhe? -Kyllä.
Oliko Sarah Lynnin kuolema pohjakosketuksesi?
En usko pohjakosketuksiin.
Olen kokenut monta sellaista vain huomatakseni,
-että vieläkin alemmas voi päästä. -Kuulostaa vaaralliselta.
Lakkasin odottamasta, että jokin muuttaisi minut.
Minun piti muuttua itse. Siksi menin vieroitukseen.
Ensi kuussa olen ollut vuoden kuivilla.
Ymmärränkö oikein: Sarah Lynnin kuolema vaikutti vieroittautumispäätökseesi?
Kyllä se vaikutti. Olen tehnyt paljon virheitä.
Voisitko kertoa muista virheistäsi?
Se ei olisi reilua asianosaisille, joilta olen pyytänyt anteeksi yksityisesti.
Nyt kun olet raitis, lopetatko virheiden tekemisen?
Uskon niin. Työtä on ollut paljon,
mutta kun katson vanhaa BoJackia, mietin, kuka hän oikein oli.
Ja kuka hän oli?
Tulen särkyneestä kodista. Tuntui, että koko elämäni on pelkkää näyttelemistä.
Että imitoin televisiossa näkemiäni ihmisiä,
mikä sekin oli vain yhtä sekaisin olevien kirjoittajien ja näyttelijöiden tuotosta.
Tuntui kuin olisin henkilön kopion kopio, jos ymmärrät.
-Mutta ei enää? -Ei. Nyt tunnen olevani oma itseni.
Oli varmasti vaikeaa nähdä Sarah Lynnin toistavan samaa kuviota.
Siksi hänen kuolemansa pysäytti minut.
En halunnut miettiä sitä, koska hän muistutti minua itsestäni.
Sarah Lynnin äidin sanotaan hyödyntävän hänen kuolemaansa.
Kun kuulet vakuutusmainoksessa biisin "Raskas työ, raskaat huvit",
tai näet mainoksessa Sarah Lynnin kuvan ja tekstin "Kuolisin Pepsin vuoksi",
-millaiseksi se tekee olosi? -Surulliseksi. Vihaiseksi.
-Ihan kuin se olisi tappanut hänet. -Ei heroiini?
Totta, heroiini hänet lähinnä tappoi.
Mitä sanoisit hänen äidilleen jos voisit?
Sanoisin: "Kunpa tietäisit,
kuinka pahoillani olen."
-Menikö tuo nappiin vai ei? -Se meni hyvin.
Kun hän alkoi puhua Sarah Lynnin äidistä,
olisin voinut vierittää syyn hänelle, mutta pyysin anteeksi!
Se oli kunnon peliliike. Aivan kuin olisin nähnyt Matrixin.
Anteeksi pyytämisestä sinulla on ainakin harjoitusta.
Mutta sehän meni hyvin? Siitä pidetään.
Se nähdään kolmen tunnin päästä, kun se tulee ulos.
Ja siksi Chicago ei ole kymmenen parhaan chicagolaisbändin joukossa.
Voit hyvin katsoa. Hän on ystäväsi, ja tämä on tärkeä juttu.
-Älä suotta kiusaannu. -En minä kiusaannu.
En vain halua sen sotkun keskelle.
Hyvä. Mutta on outoa, että hyvä ystäväsi on julkkis etkä halua puhua hänestä.
-Roxy on oikeastaan paras ystäväni. -Et puhu Roxystakaan.
En ymmärrä hänen työtään, enkä voi kysyä enää.
Ja olit namisissa tähden kanssa. Et puhu hänestäkään.
Et sinäkään kerro menneisyydestäsi.
Olen asunut täällä puoli vuotta, mutten ole tavannut poikaasi.
Okei. Mutta et halua oikeasti tavata Sonnya.
-Tietenkin haluan! -Okei. Mennään huomenna syömään.
Heti huomennako?
NAPPIIN MENI!
POLLE PAHOITTELEE, SÄÄLIÄ SEURAA
DEKAANI SQUOOSHYFACE
Näin haastattelusi, BoJack. Olen entinen riippuvainen, ja se oli lumoavaa!
En tiennytkään.
Voit hyvin palata Wesleyaniin.
TÄHTI TERÄVÄNÄ
-Pieni latte. -Johtajan mukaan ei maksa mitään.
Hän katsoi haastattelusi, sammutti television -
ja lähti ensimmäiseen AA-kokoukseensa.
Synttäri-isi jäi katsomatta.
HELLYTTÄVÄ HORSEMAN
-Nappiin siis meni. -No älä!
-Pinky Penguin, linja yksi. -Pinky!
Princess Carolyn! Ohjelmanne oli MBN:n katsotuin vuosiin.
Näillä mainostuloilla pärjäämme taas puoli vuotta -
myymättä isommalle yritykselle, joka haluaa vain kalusteemme.
Puhuin juuri BoJackin kanssa julkisuudesta.
Haluan takoa, kun rauta on kuumaa, ja kuvata toisen osan.
-Toisen osan? -Ei toista osaa ole.
Haastattelun otsikko oli Sarah Lynnin viimeiset päivät.
Kertoisit vain Biscuitsin ohjelmassa lisää tarinoita bilevuosiltasi Hollywoossa.
Sitten Synttäri-isin finaalijakso esitetään uusintana.
-Järkevää. -Saimme haluamamme.
-Ei saisi yrittää liikaa. -Käynnistämme dialogin. Autan muita.
Surullinen koira sivuun, täältä tulee katumuskoni!
-Hyvä, mutta... -Olen valmis palaamaan Connecticutiin,
mutta tuntuu hyvältä olla mukana keskustelussa.
Jos avoimuuteni riippuvuudestani auttaa ihmisiä,
eikö ole vähän munapäistä kieltäytyä toisesta haastattelusta?
Minä en aikonut sanoa noin.
Kiitos, että kutsuit meidät kotiisi toista haastattelua varten.
Tietenkin olen täällä. Koska tämä on minun kotini.
Haluan puhua vielä Sarah Lynnistä.
Jos addikteista puhutaan, taidat itse olla koukussa Sarah Lynniin.
Sanoit, ettette olleet yhdessä, kun hän kuoli ja että hän soitti sinulle.
Kyllä, valehtelin.
Etkö pelännyt, että poliisi tarkistaa puhelut?
En ajatellut selkeästi. En ole mikään mestaririkollinen.
Puhelusi kuitenkin tarkistettiin, ja tarinasi piti paikkansa.
Hänen puhelimestaan soitettiin sinun puhelimeesi -
17 minuuttia ennen kuin soitit hätänumeroon.
-Jos olitte yhdessä, miten selität sen? -Tuota...
Soitin itse. Kun tajusin tapahtuneen, otin hänen puhelimensa ja soitin itselleni,
jotta näyttäisi siltä, että hän soitti.
-Miksi? -Olin paniikissa.
-Mitä teit sitten? -En tiennyt, että puhuisimme tästä.
Mitä teit soitettuasi puhelimeesi, BoJack?
-Menin ulos parkkipaikalle. -Ja odotit siellä 17 minuuttia.
Miksi kyselet tästä?
KUUSI TUNTIA AIEMMIN
Biscuits Braxby, Paige Sinclair. Sinua on huijattu.
Hauska tavata. Kuka huijasi?
Ilo on minun, "kuka huijasi minua" ja hän on se hevonen.
BoJack? Hän avautui elämänsä pahimmasta hetkestä televisiossa jättiyleisön edessä.
Huikentelevan hännystelysi takia halusin jättää koko tiedotusalan -
kaksi päivää ennen kuin menen naimisiin ja jätän tiedotusalan.
Biscuits Braxbyn brändi on kepeä.
Saan julkkisvieraita, koska saan heidät näyttämään hyvältä. Siten pysyn tuoreena.
Mitä tuoretta siinä on, että uhraat kaiken pr:n alttarille?
Sosiaalisen median aikana tähdet eivät tarvitse puleeraustasi.
Jos et muutu, urasi on pian mennyttä.
-Myönnä pois, chinchilla, olet takkuinen! -No, minä...
Vaikka haluaisin tehdä kovia haastatteluja, mitä sanoisin?
Minulla on pari ideaa.
Vilkuilet managerisi suuntaan.
-Puhutaan suhteestasi häneen. -Princess Carolyniin?
-Seurustelitte 7 vuotta. -Niin, ja hän on elossa.
Oliko vaikea tehdä töitä yhdessä samalla kun teillä oli seksisuhde?
Hän osaa pitää yksityiselämänsä erossa työasioista.
-Melkoinen nainen. -Sano muuta.
Kun tapasimme, hän oli agentin assistentti.
Nyt hänellä on oma yritys. Ja hän on hieno äiti.
-Fisu! Äiti! Unohdin Toddin treffit. -Minä voin vahtia Ruthieta pari tuntia.
Kiitos.
Mitä voit kertoa Marcy Jerominekista? Sinulla oli 90-luvulla fanikerho.
-Mistä tiedät tämän kaiken? -Arvaatko, mitä ajan takaa?
-Marcy oli faniklubini puheenjohtaja. -Makasit hänen kanssaan.
Vietimme hienon illan yhdessä. Kumpikin sai siitä jotain...
-Veitkö high school -tytön tanssiaisiinsa? -Perheystävän.
Ja veitkö teiniäidin pois vieroituksesta ja high school -juhliin?
En vienyt. Menimme yhdessä.
Seurustelitko naisen kanssa, joka heräsi 30 vuoden koomasta?
-Vetosiko hänen naiiviutensa sinuun? -Miten tämä...
Makasit fanikerhosi puheenjohtajan ja agenttisi assistentin kanssa -
ja juhlit teinityttöjen kanssa.
-Etkö näe kaavaa? -Ei se ole kaava.
-Nautitko vallantunteesta? -En tiedä, mitä tarkoitat.
Etkö tiedä, millaista on hallita naisia?
En hallitse ketään. Hyvä kun hallitsen itseni.
Mutta sinulla on valtaa. Ja olet käyttänyt sitä usein väärin.
En ole koskaan pakottanut ketään naista...
Et väkivalloin, mutta ymmärrät kai valta-asemasi?
Enkö saa olla kenenkään kanssa, johon minulla voi olla valtaa?
-Ketä jää jäljelle? -Tarkoitan vain...
Pidät kaikkea pahansuopana juonena.
Suurin osa maailman pahasta ei johdu juonittelusta -
vaan siitä, että olemme kaikki nälkäisiä ja kiimaisia oman edun tavoittelijoita,
ja toivomme, että aivomme sanoisivat edes hetken:
"Olet nyt onnellinen." Se ei ole vallan väärinkäyttöä.
Uskotko todella, ettet hallinnut kaikkia suhteitasi?
Minä... Minä olen riippuvainen.
Heti alkuun minun oli myönnettävä oma voimattomuuteni.
-Se ei... -Ymmärrän tehneeni väärin. Myönnän sen.
Sinä kuitenkin esität, että olen paha mies, mitä en ole.
En ole sellainen.
-No, takaisin Sarah Lynniin. -Ei. Miksi?
-Annoit hänelle heroiinia. -Myönsin sen jo. Pitääkö sitä toistella?
Uutisia! Se, mitä kerroin eilen, on yhä totta.
Annoitko Sarah Lynnille alkoholia?
Sarah Lynn joi itsensä humalaan ensimmäisen kerran lapsena votkalla.
Miten tiedät siitä?
Toit votkaa Horsin' Aroundin kuvauksiin.
Kuka tämän kertoi? Sharonako?
NELJÄ TUNTIA AIEMMIN
Tohtori Champ, kiitos että vastasitte puheluuni.
En halunnut sanoa mitään, mutta BoJack puhui haastattelussa kuin olisi uhri.
Jos kaikki tietäisivät, mitä minä tiedän...
Ymmärrän, että terapeuttina et voi paljastaa, mitä asiakkaasi kertoi sinulle.
En ole terapeutti. Olen terapiahevonen. Ja voin kertoa kaiken.
Sharonakin oli juoppo, eikä hänen puheisiinsa voi luottaa.
Hän hautoo minulle kostoa. Sitä paitsi pyysin häneltä anteeksi.
Miksi?
Yhdessä tämä juttu kuulostaa pahalta.
Näetkö yhteyden muiden naisten ja Sarah Lynnin välillä?
Ei heillä ole mitään yhteyttä. Usko nyt. Sarah Lynn oli erilainen kuin muut tytöt.
Rakastin Sarah Lynniä. Hän oli minulle kuin tytär.
Näen vain kuvion, jossa syyllistyt groomingiin...
En ole tehnyt sellaista.
En juottanut Sarah Lynniä humalaan käyttääkseni häntä hyväksi.
Hän oli 10-vuotias. Menimme sänkyyn vasta kun hän oli 30!
-Mitä sanoit? -Tarkoitan...
-Harrastitteko te seksiä? -Myöhemmin. Hän oli aikuinen.
Olimme molemmat humalassa ja aineissa. Emme tienneet, mitä teimme.
Olimme riippuvaisia, ja...
-Oliko tämä juomaputkenne aikana? -Oli. Ei, eri putken.
Vein hänet vieroitukseen. Yritin saada hänelle apua.
Mietin yhä niitä 17 minuuttia,
jotka odotit parkkipaikalla hänen kuolemansa jälkeen.
-Mutta hänhän kuoli vasta sairaalassa. -Niin, mutta silloin en...
Oletko miettinyt, miten olisi käynyt ilman niitä 17 minuuttia? Olisiko hän...
En! Kun tein sen kaiken, en ollut...
Tiivistelmänä: annoit Sarah Lynnille alkoholia, kun hän oli lapsi,
-ja hänestä tuli riippuvainen. -Välillä tapahtui paljon.
Minä puhun nyt, et sinä. Kun hän oli humalassa, menitte sänkyyn,
ja kun hän oli raitis, annoit hänelle tappavan heroiiniannoksen.
Sitten, suojellaksesi itseäsi,
et kutsunut heti ambulanssia, mikä olisi voinut pelastaa hänet.
Ja sinä väität, ettei sinulla ole valtaa naisiin.
-Se ei mennyt nappiin. -Etovinta on, ettei hän edes välitä.
Hän vain käyttää katsojalukuja -
-palkkionsa kasvattamiseen. -Ehkä.
Tuo oli sairasta. Kaikki näkevät, että hän kävi kimppuuni.
-Näkyyhän se? -Se selviää tänä iltana.
Seassa oli asiaakin, mutta hän nolasi itsensä.
Me seurustelimme seitsemän vuotta. Käytinkö minä sinua hyväkseni?
-Olenhan tässä. -Ja hän puhui "naisista, joita satutin",
koska se on nyt muodikasta. Olen satuttanut myös paljon miehiä.
Käskin sinua antamaan yhden haastattelun ja painumaan Connecticutiin.
Mutta tämähän päättyy hyvin, eikö?
Mennäänkö syömään? Mitä ajattelet?
Haastattelu esitetään kolmen tunnin päästä, ja elämäsi muuttuu lopullisesti.
Mieti, miten käytät sen ajan. Minä menen kotiin tyttäreni luo.
VAAPPU BROTHERS
-Sonny! Hienoa tavata sinut. -Moi.
-Et viitsisi, Sonny. -Iltaa, arvon neiti.
-Takkisi. Pääsitkö edustusjoukkueeseen? -Jep, loppukaudeksi.
Onneksi olkoon.
-Mikset kertonut? -Halusin odottaa takkia.
Otetaan juhlan kunniaksi ranskalaisia Chicagon tyyliin.
-Minulle... -Tilaan niitä.
-Niin. Haavipalloa. -Mitä sinä oikein haluat?
-Mitä? -Isä iskee rikkinäisiä naisia.
Hän hoivaa heidät kuntoon, ja sen jälkeen he lähtevät. Lähdetkö sinä?
Ajatteleeko isäsi niin?
Sama se, koska isä ja äiti palaavat vielä yhteen. He rakastavat toisiaan yhä.
-Ei, he vihaavat toisiaan. -Eivätkä vihaa.
-He riitelevät koko ajan. -Niinkö?
-Vihaako isä äitiä? -Ei! Ei tietenkään.
Miksi sitten sanoit niin? Olet ilkeä.
Olin vain hetken poissa.
KANARIALINNUN PIKARUOKA TSUH, TSUH, JUNA TULEE!
Onko tämä hyvä: "Tyttöystäväni suuttui, kun annoin joululahjaksi CD:n,
mutta sain häneltä hanukkaksi HPV:n."
Ei ole. Ja se on ehkä antisemitistinen. Älä liiku.
Olen kyllästynyt standupiin. Pääsenkö sarjaasi vai en?
Kanavalla pidetään sinusta. Tarvitaan vain muodollinen koekuvaus.
-Koekuvaus? -Oletko liian hyvä siihen?
Ei, se on hienoa. Koekuvaus!
Mennäänkö myöhemmin Alma'siin? LA:n parhaat tacot.
Ne ovat Neptune's Netissä.
Malibu on teennäisille rikkaille törtöille.
Beverly Hills on sitä. Malibu on teennäisille, kuuluisille törtöille.
-Älä liiku, että saan tämän valmiiksi. -Minkä?
Et ehkä saa omaa tähteäsi tai vahanukkea,
mutta näin olet ikuisesti osa Hollywoodia.
Paitsi jos seinä maalataan.
Onko joku jostain muualta? Kompakysymys, tämä on LA. Kaikki ovat jostain muualta.
Iso osa Los Angelesista ei sijaitse Los Angelesissa. Mikä ihmeen Azusa?
Taivas.
TÄYTTÄ RAVIA -KOMEDIAREVYY BOJACK HORSEMAN
-Hei. Vihasin sarjaasi. -Mitä?
-Vihasin Horsin' Aroundia. -Kiva avaus.
Pikkuveljeni rakasti sitä.
Murjotin omassa huoneessani, kun hän räkätti olohuoneessa.
Hänen naurunsa oli upea.
Huumeet veivät häneltä paljon, mutta nauru jäi. Loppuun asti.
Nyt siitä sarjasta tulee aina mieleen veljeni nauru.
-Kiitos siitä. -Voi hitto. Ole hyvä.
Haluatko nousta lavalle?
Oho... En ole esittänyt standupia vuosiin.
Olet kuuluisa. Yleisö nauttii, vaikka olisit huono.
Enpä taida. Kiitos kuitenkin.
BOJACK HORSEMANIN HAASTATTELUN RÄJÄHTÄVÄ JATKO-OSA
Ei.
-Käykö tämä? -Mistä se kertoo?
Se on tosi älykäs. New Orleansista, jazzista, Katrina-hurrikaanista,
huumeista ja John Goodmanista.
-Kuulostaa jännältä. -Ei se ole.
Maude? Kuulin miehen äänen!
-Todd on käymässä, äiti. -Onko se murtovaras?
-Hän on poikaystäväni. Katsomme tv:tä. -Ei sitten murtovarasohjelmia!
-Hyvä on. -Ja pitäkää ovi auki.
-Ei mitään pelehtimistä. -Selvä, äiti.
-Katsotaanko BoJack-haastiksen toinen osa? -Enpä tiedä.
Hän oli viitisen vuotta paras ystäväni, vaikka meillä ei ole mitään yhteistä.
Satuin vain asumaan hänen luonaan.
Eikö ole ikävää elää sen armoilla, jonka sohvalla nukkuu?
-Mitä tarkoitat? -Hanki oma asunto.
Princess Carolyn ei tarvitse enää lastenhoitajaa.
Olisin yksinäinen.
Entä tämä: hanki oma asunto ja jaa se jonkun muun kanssa.
-Kämppiksenkö? -Tai tyttöystävän.
Sinähän olet minun tyttöystäväni.
Pitäisikö minun hankkia kämppikseksi toinen tyttöystävä?
-En minä... -Paraskin puhuja. Asut itse äitisi luona.
-Hommaa itse oma asunto. -Sitä minä...
Sain juuri mahtavan idean!
Niinkö? Minäkin sain mahtavan idean.
Okei. Sanotaan ideamme yhtä aikaa.
-Yksi, kaksi, kolme. Suolainen purkka! -Keksijäätelön makuinen jäätelö!
Ja meidän pitäisi muuttaa yhteen.
Raittiudesta ei kerrota tätä.
Pahempaa kuin viekkarit, menneiden kaivelu ja ainainen ratkeamisen pelko -
on päättää, mitä juoda hyvässä ravintolassa.
Kun tilaan Gustossa bucatini carbonaran, pitäisikö sen kanssa juoda jääteejuomaa?
En pidä punaviinistä, mutta miettikää:
"Tässä pihvinne. Haluaisitteko sen kanssa kylmän Dr. Pepperin?"
KISSANLINNA
Oletko kunnossa?
Tarkoitan kai sitä, että sanot: "Se en ole minä. Olen muuttunut."
Miten voit päästä eroon käytöskaavastasi, jos et edes myönnä sen olemassaoloa?
En tiedä, mitä kaavaa tarkoitat.
Yritän vielä kerran.
Olet näinä iltoina vaikuttanut tällaiselta:
Henkilö, joka ei ajattele muita vaan asettaa omat tarpeensa ensimmäiseksi.
Ja aina vain muut kärsivät.
Ehkeivät siksi, että hän haluaisi satuttaa heitä, vaan siksi, että hän ei välitä.
Onko tämä henkilö joku toinen, vai oletko se sinä?
Minä se olen.
Tekstitys: Topi Oksanen